| **Elena Apolonija Masalskaitėlenk. *Helena Apolonia Massalska*** |
| --- |
|  |
| Masalskiai |
| Masalskių herbas |
| Masalskių herbas |
|  |
| Gimė | 1763 m. vasario 9 d. |
| Mirė | 1815 m. spalio 15 d. (52 metai)Paryžius |
| Tėvas | Juozapas Adrijonas Masalskis |
| Motina | Antanina Radvilaitė |
| Sutuoktinis (-ė) | Karolis Juozapas Emanuelis de Ligne,Vincentas Potockis |
| Vaikai | I santuokos:Sidonija Pranciška de LigneII santuokos:Aleksas Potockis,Vincentas Potockis,Elena Potockaitė |
|  |
|  **Vikiteka** | Elena Apolonija Masalskaitė |

**Elena Apolonija Masalskaitė - de Ligne - Potockienė** (lenk. *Helena Apolonia z Massalskich de Ligne - Potocka*, 1763 m. vasario 9 d. – 1815 m. spalio 9 d. Paryžiuje, Prancūzija) – Lietuvos Didžiosios kunigaikštystės didikė, memuaristė.

Biografija
----------

Elena Apolonija Masalskaitė jaunystėje
Kunigaikštytė, kilusi iš rusų kilmės Lietuvos Didžiosios Kunigaikštystės didikų Masalskių giminės. Tėvas – Lietuvos Didžiosios Kunigaikštystės kariuomenės generolas leitenantas, Lietuvos dvaro paiždininkis Juozapas Adrijonas Masalskis (apie 1726–1765 m.), motina – Antanina Radvilaitė (1730–1764 m.). Brolis – Abiejų Tautų Respublikos kariuomenės generolas Ksaveras Pranciškus Masalskis (1745–1788 m.)

Tėvui anksti mirus, ja rūpinosi dėdė, Vilniaus vyskupas Ignotas Jokūbas Masalskis. Užaugo Prancūzijoje, išlaikoma Abbaye-aux-Bois vienuolyno. Ištekėjusi gyveno Paryžiuje, Briuselyje, Vienoje. Palikusi vyrą ir dukrą, 1788 m. išvyko į Varšuvą, kurioje susipažino su Lenkijos karalystės pakamariu Vincentu Potockiu (1740–1825 m.). Vyrui 1792 m. mirus, išardė pirmąją V. Potockio santuoką ir ištekėjo už jo. Gyveno Potockių Kovaliuvkos dvare (Braclavo vaivadija), Sankt Peterburge, Broduose (Vakarų Ukraina), vėliau grįžo į Paryžių. Rašė dienoraščius ir prisiminimus, kurie XIX a. pab. Paryžiuje buvo publikuoti. 

Santuokas
* 1779 m. liepos 29 d. Paryžiuje ištekėjo už Austrijos kunigaikščio Karolio Juozapo Emanuelio de Ligne (1759–1792 m.).
* Antrąkart 1792 m. rugsėjo 14 d. ištekėjo už Vincento Gavelo Potockio.

Vaikai
Iš I santuokos
* Sidonija Pranciška de Ligne (lenk. *Sydonia Franciszka de Ligne*, 1786–1828 m.), ištekėjo 1807 m. rugsėjo 8 d. vyras Pranciškus Stanislovas Juozapas Potockis (1788–1853 m.), duktė – Sidonija Potockaitė (apie 1800 m. – 1811 m.)

Iš II santuokos
* Aleksas Potockis (lenk. *Aleksy Potocki*, 1793–1799 m.)
* Vinentas Potockis (lenk. *Wincenty Potocki*, 1794–1799 m.)
* Elena Potockaitė (lenk. *Helena Potocka*, 1795–1795 m.)

Valdos
------

1795 m. kovo 28 d. jai buvo perduota Telšių apskrityje buvusi dėdės Ignoto Jokūbo Masalskio Plungės ekonomija su Darbėnų, Grūšlaukės, Kretingos, Palangos, Plungės dvarais ir Tarvydų kaimu. Darbėnų ir Palangos dvarus, vykdydama dėdės testamentą, perleido pusbroliui, tetos Kotrynos Masalskytės-Niesiolovskos sūnui, generolui Pranciškui Ksaverui Niesiolovskiui, o Kretingos, Grūšlaukės, Plungės dvarus ir Tarvydų kaimą užrašė vyrui V. Potockiui.

Šaltiniai
---------

1. ↑  Algimantas Miškinis. Darbėnai. - Lietuvos TSR urbanistikos paminklai. - Vilnius, 1981. - T. 4. - P. 49, 51, 122
2. ↑  Lietuvos valstybės istorijos archyvas. - F. 1029, b. 225, 226; f. 12, b. 125

Nuorodos
--------

* Rodovid.pl
* Potomkowie Sejmu Wielkiego